CELEX: 32012D0656
Language: fi
Date: 2012-10-22 00:00:00
Title: 2012/656/EU: Neuvoston päätös, annettu 22 päivänä lokakuuta 2012 , Maailman kauppajärjestön yleisneuvostossa Euroopan unionin puolesta esitettävästä kannasta koskien Laosin demokraattisen kansantasavallan liittymistä Maailman kauppajärjestöön

24.10.2012   
            
            
               FI
            
            
               Euroopan unionin virallinen lehti
            
            
               L 294/7
            
         NEUVOSTON PÄÄTÖS,
   annettu 22 päivänä lokakuuta 2012,
   Maailman kauppajärjestön yleisneuvostossa Euroopan unionin puolesta esitettävästä kannasta koskien Laosin demokraattisen kansantasavallan liittymistä Maailman kauppajärjestöön
   (2012/656/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 91 artiklan, 100 artiklan 2 kohdan ja 207 artiklan 4 kohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Laosin demokraattisen kansantasavallan, jäljempänä ’Laos’, hallitus esitti 16 päivänä heinäkuuta 1997 Maailman kauppajärjestön (WTO) perustamisesta tehdyn Marrakeshin sopimuksen XII artiklan mukaisesti kyseiseen sopimukseen liittymistä koskevan hakemuksen.
            
         
               (2)
            
            
               Laosin liittymistä käsittelevä työryhmä perustettiin 19 päivänä helmikuuta 1998, jotta voitaisiin sopia liittymisehdoista, jotka sekä Laos että kaikki WTO:n jäsenet voisivat hyväksyä.
            
         
               (3)
            
            
               Komissio on neuvotellut unionin puolesta kattavan kokonaisuuden Laosin antamia, markkinoiden avaamiseen liittyviä sitoumuksia, jotka ovat unionin pyyntöjen sekä Laosin kehitystason mukaisia.
            
         
               (4)
            
            
               Kyseiset sitoumukset on nyt sisällytetty Laosin liittymisestä WTO:hon tehtyyn pöytäkirjaan.
            
         
               (5)
            
            
               Liittymisellä WTO:hon odotetaan olevan myönteinen ja kestävä vaikutus Laosin talousuudistukseen ja kestävään kehitykseen.
            
         
               (6)
            
            
               Liittymisestä tehty pöytäkirja olisi tämän vuoksi hyväksyttävä.
            
         
               (7)
            
            
               WTO:n perustamissopimuksen XII artiklassa määrätään, että liittymisehdoista sovitaan liittyvän jäsenen ja WTO:n kesken ja että WTO:n ministerikokous hyväksyy liittymisehdot WTO:n puolesta. WTO:n perustamissopimuksen IV artiklan 2 kohdassa määrätään, että ministerikokouksen istuntojen välisenä aikana yleisneuvosto huolehtii sen tehtävistä.
            
         
               (8)
            
            
               Näin ollen on tarpeen määrittää WTO:n yleisneuvostossa Laosin liittymisestä WTO:hon omaksuttava unionin kanta,
            
         ON HYVÄKSYNYT TÄMÄN PÄÄTÖKSEN:
   1 artikla
   Maailman kauppajärjestön yleisneuvostossa Euroopan unionin puolesta esitettävänä kantana on, että Laosin demokraattisen kansantasavallan liittyminen WTO:hon hyväksytään.
   2 artikla
   Tämä päätös tulee voimaan päivänä, jona se hyväksytään.
   
      Tehty Luxemburgissa 22 päivänä lokakuuta 2012.
      
         
            Neuvoston puolesta
         
         
            Puheenjohtaja
         
         S. ALETRARIS